**Paziņojums par nomas tiesību izsoli – nekustamajam īpašumam “Muižas koka māja”, 2.stāvam, Pils ielā 16, Siguldā, Siguldas novadā**

2018.gada 29.jūnijā plkst.12.00, Siguldas Valsts ģimnāzijas Deputātu zālē, Krišjāņa Barona ielā 10, Siguldā, Siguldas novadā, notiks nekustamā īpašuma –“Muižas koka māja”, 2.stāva, Pils ielā 16, Siguldā, Siguldas novadā – nomas tiesību mutiskā izsole ar augšupejošu soli. Sākotnējā nomas maksa par 1 kvadrātmetru mēnesī **–** 4,50 EUR un pievienotās vērtības nodoklis 21%. Viens izsoles solis 0,10 EUR un pievienotās vērtības nodoklis.

Nomas tiesību pretendentu pieteikuma iesniegšana un to reģistrācija notiek Siguldas novada pašvaldībā darba dienās no 2018.gada 19.jūnija līdz 2018.gada 28.jūnijam līdz plkst.17:00, 203.kabinetā, Zinātnes ielā 7, Siguldas pagastā, Siguldas novadā. Uzziņas pa tālruni 28357158 (P/A “Siguldas Attīstības aģentūra” direktore Laura Skrodele).

Līdz pieteikuma iesniegšanai izsoles pretendentam jāsamaksā dalības maksa 10,00 EUR, tajā skaitā pievienotās vērtības nodoklis un nodrošinājums 20,00 EUR, ieskaitot to Siguldas novada pašvaldības kontā LV15UNLA 0027 8001 3040 4, kas atvērts AS „SEB banka”, kods UNLALV2X.

**Informācija par nomas objektu:**

Adrese –Pils iela 16, Siguldā, Siguldas novadā, LV-2150

Kadastra numurs – 8015 002 1818 002

Nomas objekta veids – neapdzīvojama telpa

Lietošanas mērķis - koprades telpas, nodrošinot iespējas juridiskām un fiziskām personām izmantot tās darba videi, semināru un uzņēmējdarbībai veltītu pasākumu rīkošanai.

Telpu platība – 171,70 m2

Nomas termiņš - 5 gadi

Nekustamā īpašuma apskate notiek iepriekš nosūtot pieteikumu uz e-pastu: edijs.abele@sigulda.lv